b'\n_START_ARTICLE_\nLoida Nicolas-Lewis\n_START_SECTION_\nMga unang taon\n_START_PARAGRAPH_\nIpinanganak sa Lungsod ng Sorsogon, Pilipinas, si Lewis ay may tatlong kapatid. Ang kanyang ama na si Francisco J. Nicolas ang nagtayo ng isa pinakamalaking  pagawaan ng muwebles, ang Nicfur. Isa din siyang Katoliko. _NEWLINE_Nag-aral siya sa St. Agnes Academy (dati, Academia de Sta. Ines), an pinakaunang paaralang katoliko sa Albay, Pilipinas. Nagtapos si Lewis sa kolehiyo na cum laude sa St. Theresa\'s College na isang Katolikong pambabaeng pribadong paaralan sa Manila. Nag-aral din siya Unibersidad ng Pilipinas.\n_START_SECTION_\nBilang negosyante\n_START_PARAGRAPH_\nSa propesyon na isang abogado, isa si Loida sa aktibong lider sa mamamayang Filipino sa Estados Unidos. Siya ang may pambihirang rekord na pinakaunang Asyanong babae na nakapasa sa New York State bar na hindi nag-aral ng batas sa Amerika. Bilang negosyante, naluklok siyang numero Uno sa sinasabing "Top 50 Women Business Owners in America" ng magasin na Working Woman noong  taon 1994._NEWLINE_Pinaniniwalaang na may asset siya na $600 milyon at isa sa pinakamayaman na Fil-Amerikano. _NEWLINE_Siya ang chairman at CEO ng TLC Beatrice International Holdings, Inc., isang 2-bilyon-dolyar na korporasyon ng 64 kompaniya na nakabase sa 31 na bansa. Ang TLC marketer ng sorbetes sa Espanya, sa Canary Islands, anng nangunguna na pagawaan ng potato chips sa Irlandya at tagapagbahagi ng mga inumin sa Netherlands, Belgium, Pransya, at Tailandya._NEWLINE_Si Loida Nicolas-Lewis na isang manlalakbay na masyado, mahusay magsalita ng Ingles, Pranses, Espanyol, Tagalog at  Bikol.'